CELEX: 22013D0089
Language: sk
Date: 2013-05-03 00:00:00
Title: Rozhodnutie Spoločného výboru EHP č. 89/2013 z  3. mája 2013 , ktorým sa mení príloha XIII (Doprava) k Dohode o EHP

31.10.2013   
            
            
               SK
            
            
               Úradný vestník Európskej únie
            
            
               L 291/55
            
         ROZHODNUTIE SPOLOČNÉHO VÝBORU EHP
   č. 89/2013
   z 3. mája 2013,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2010/65/EÚ z 20. októbra 2010 o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES (1), sa má začleniť do Dohody o EHP.
            
         
               (2)
            
            
               Smernicou 2010/65/EÚ sa zrušuje smernica Európskeho parlamentu a Rady 2002/6/ES (2) začlenená do Dohody o EHP, a preto je potrebné odkaz na ňu v rámci Dohody o EHP vypustiť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Znenie bodu 56l (smernica Európskeho parlamentu a Rady 2002/6/ES) prílohy XIII k Dohode o EHP sa nahrádza takto:
   „32010 L 0065: smernica Európskeho parlamentu a Rady 2010/65/EÚ z 20. októbra 2010 o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES (Ú. v. EÚ L 283, 29.10.2010, s. 1).
   Znenie smernice sa na účely tejto dohody vykladá s týmito úpravami:
   
               a)
            
            
               V článku 9 sa za slová ‚colného územia Únie‘ vkladajú slová ‚a územia štátov EZVO‘.
            
         
               b)
            
            
               V článku 9 sa slová ‚tohto územia‘ nahrádzajú slovami ‚týchto území‘.
            
         
               c)
            
            
               Na koniec článku 9 sa vkladá:
               ‚Táto výnimka sa neuplatňuje na ohlasovacie formality týkajúce sa colných záležitostí.‘
            
         
               d)
            
            
               Odkazy na ostatné akty v smernici sa považujú za podstatné v rozsahu a forme, v ktorých sú tieto akty začlenené do dohody.“
            
         Článok 2
   Znenie smernice 2010/65/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 4. mája 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. mája 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 283, 29.10.2010, s. 1.
   
      (2)  Ú. v. ES L 67, 9.3.2002, s. 31.
   
      (3)  Ústavné požiadavky boli oznámené.